**CURS 4**

**OFERTA, CERERE SI POLITICI GUVERNAMENTALE**

*Pe parcursul acestui curs, vom folosi conceptele de cerere, ofertă, elasticitate, pentru a analiza:*

* Modul in care stabilirea unui pret maxim afecteaza rezultatele pietei;
* Modul in care stabilirea unui pret minim afecteaza rezultatele pietei;
* Incidentele impozitarii (modul în care se distribuie efectul impozitelor între participanţii de pe o anumită piaţă)

**CONTROLUL PRETURILOR**

**Preţuri maxime**

Există pieţe pe care guvernul stabileşte preţurile maxime la care anumite bunuri şi servicii pot fi comercializate. De exemplu, există ţări în care statul stabileşte, cel puţin în anumite regiuni, chiria maximă ce poate fi percepută pentru diverse spaţii locative. În Canada, există preţuri maxime de vânzare a medicamentelor.

Atunci cand statul stabileste un pret maxim, pe piata pot sa apara doua rezultate posibile:

* Daca pretul maxim este mai mare decat pretul de echilibru , atunci pretul maxim nu este obligatoriu ( nu sunt afectate rezultatele pietei).

**Figura 1a) Efectele unui pret maxim mai mare decat pretul de echilibru**

* Daca pretul maxim este mai mic decat pretul de echilibru, pretul maxim devine obligatoriu, iar pe piata apare o penurie ( care nu poate fi eliminata prin mecanismele pietei).

**Figura 1b) Efectele unui pret maxim mai mic decat pretul de echilibru**

**Studiu de caz: Cozile la statiile de benzina**

*In 1973, OPEC a crescut pretul petrolului pe piata mondiala. Cine a fost responsabil pentru aparitia cozilor la statiile de benzina?*

**Figura 2a): Piata benzinei (pretul maxim nu este obligatoriu)**

**Figura 2b): Piata benzinei ( pretul maxim devine obligatoriu)**

**Studiu de caz: Efectele controlului chiriilor percepute pentru inchirierea locuintelor pe termen scurt si pe termen lung**

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

**Figura 3a): Controlul chiriilor pe termen scurt**

**Figura 3b): Controlul chiriilor pe termen lung**

Efectele impunerii unui preţ maxim perceput pentru inchirierea locuintelor sunt următoarele:

Numărul spaţiilor locative tranzacţionate scade. Ca urmare, o parte din chiriaşi vor fi evacuaţi de proprietari din spaţiile ocupate. Chiriaşii ar dori însă să închirieze mai multe apartamente la preţul Pmaxim dar proprietarii nu sunt dispuşi să le ofere la acest preţ. Prin urmare, pe aceasta piaţă, reglementarea a introdus un *dezechilibru* manifestat prin *exces de cerere*.

Pe termen lung, datorită faptului că furnizarea de spaţii de închiriat nu mai este la fel de profitabilă, mai puţini agenţi economici vor investi în furnizarea de spaţii locative şi în întreţinerea acestora. Ca urmare, dezechilibrul de pe piaţa imobiliară se va accentua.

Controlul chiriilor genereaza un transfer de bunăstare de la proprietari la chiriaşii care reuşesc să-şi păstreze apartamentele. Chiriaşii preferaţi de proprietari nu vor aparţine în general grupurilor sociale defavorizate, adică tocmai grupurile pe care măsura ar intentiona să le protejeze. De obicei, proprietarii vor păstra fie chiriaşi care vor face plăţi „neoficiale” (adică mai mari) sau pe cei cu un nivel de venit şi educaţie mai ridicat.

În concluzie:

* Beneficiarii legislaţiei cu privire la controlul chiriilor sunt în general chiriaşii din clasa mijlocie.
* Afectaţi negativ sunt proprietarii şi chiriaşii care îşi pierd apartamentele, care de obicei fac parte chiar din grupurile defavorizate pe care legislaţia urmărea teoretic să le protejeze.
* Societatea în ansamblul său este afectată negativ: bunăstarea generala scade.

**Preţuri minime**

Pe unele pieţe, guvernul stabileşte un preţ minim, sub care bunurile nu pot fi vândute.

* Daca pretul minim este mai mare decat pretul de echilibru , atunci pretul minim devine obligatoriu, iar pe piata apare un excedent (excedent care devine permanent).

**Figura 4a) Efectele unui pret minim mai mare decat pretul de echilibru**

* Daca pretul minim este mai mic decat pretul de echilibru, pretul minim nu este obligatiru ( nu sunt afectate rezultatele pietei).

**Figura 4b): Efectele unui pret minim mai mic decat pretul de echilibru**

**Studiu de caz: Salariul minim pe economie**

Salariul minim este cel mai frecvent exemplu de preţ minim. Teoretic această măsură are rolul de a garanta un venit minim anumitor categorii de muncitori slab calificaţi sau fără experienţă în muncă. Conform acestei reglementări, angajatorii (consumatorii de muncă) nu pot plăti nici unui angajat o sumă mai mică de salariul miminim garantat pe ţară.

Piaţa muncii poate fi analizată ca orice altă piaţă. Bunul tranzacţionat este munca, preţul bunului este constituit de salariul lunar, consumatorii acestui bun sunt angajatorii, iar ofertanţii persoanele care doresc să se angajeze.

Pentru a avea sens, salariul mimim se stabileşte peste salariul de echilibru care ar rezulta pe o piaţă nereglementată. Dacă ar fi stabilit sub nivelul de echilibru, nu ar avea nici un efect, deoarece salariile oricum ar atinge un nivel mai mare, corespunzător celui de echilibru.

**Figura 5: Modul in care salariul minim afecteaza piata muncii**

**Efectele impunerii unui salariu mimim obligatoriu sunt următoarele:**

* Firmele vor angaja mai puţini muncitori, deci ocuparea scade. Cantitatea de muncă pe care firmele o cer la salariul Smin este mai mică decât cantitatea oferită de către cei care doresc să se angajeze la acest salariu. Prin urmare, pe aceasta piaţă, reglementarea a introdus un *dezechilibru* manifestat prin *exces de ofertă*.
* O chestiune esenţială este aceea a modului *cum se alocă excesul de ofertă*.

1. O ipoteză plauzibilă este acea că angajatorii, confruntaţi cu creşterea preţului muncii, vor limita numărul de muncitori mai puţin calificaţi sau fără experienţă. Prin urmare, unul din efectele legislaţiei referitoare la salariul minim obligatoriu este o creştere a şomajului chiar în râdurile categoriei pe care această legislaţie urma să o protejeze.
2. O altă posibilitate este aceea ca angajatorii să evite legislaţia prin munca la negru, caz în care reglementarea este în cel mai bun caz ineficace.

Există însă două grupuri de angajaţi care sunt beneficiari ai introducerii sau creşterii salariului mimim obligatoriu: membrii de sindicat ale căror locuri de muncă sunt relativ protejate şi muncitorii relativ calificaţi, care iniţial lucrau la salariul de echilibru.

În concluzie: Beneficiarii legislaţiei cu privire la salariul mimim sunt membrii de sindicat şi forţa de muncă mai calificată.

Afectaţi în mod negativ sunt angajatorii şi forţa de muncă necalificată sau neexperimentată, precum şi consumatorii finali care vor trebui să plătească un preţ mai ridicat pe produsele cumpărate, datorită creşterii costurilor cu munca. Societatea în ansamblul său este afectată negativ: bunăstarea generală scade.

Din punct de vedere macroeconomic, această măsură poate determina o creştere a inflaţiei, datorită unei creşteri cvasi-generale a salariilor. Aceasta deoarece o creştere a salariilor minime va determina probabil o deplasare în sus a întregii grile de salarizare, pentru a păstra salariile relative la nivelurile anterioare.

**Incidentele impozitarii**

*“Taxes are the price we pay for a civilized society.”*

*Oliver Wendell Holmes*

Toate guvernele lumii percep taxe şi impozite pentru a-şi asigura veniturile necesare funcţionării.

În funcţie de modul în care sunt percepute, impozitele pot fi grupate în două categorii mari: *în sumă fixă* şi impozite *ad valorem*.

* Prima categorie presupune un impozit în sumă constantă pe unitatea de bun produs sau consumat. Un exemplu de acest tip este impozitul pe benzină care este perceput ca o sumă fixă pe fiecare litru sau impozitul pe ţigari, bautură etc.
* Un impozit ad valorem se percepe pe valoarea bunului produs sau consumat. Taxa pe valoarea adăugată este un exemplu de astfel de impozit.

Să presupunem că guvernul are nevoie o nouă sursă de venit şi doreşte să perceapă un nou impozit. Care categorie ar trebui să plătească acest impozit? Producătorii? Consumatorii?

Pentru a răspunde la aceste întrebări, trebuie să arătăm cine plăteşte impozitul atunci când acesta:

a) este introdus asupra producătorilor;

b) este introdus asupra consumatorilor.

Economiştii folosesc termenul de incidenţă a impozitării pentru a defini modul în care se distribuie în realitate efectul impozitelor între participanţii de pe o anumită piaţă..

Prima dintre ideile fundamentale ale acestui subcapitol este aceea că *incidenţa impozitelor (taxelor) nu depinde de categoria de agenţi economici (consumatori, producători, angajatori, angajaţi) asupra căreia acestea sunt impuse (de la care sunt colectate) în mod oficial*. In practică, atât consumatorii cât şi producătorii plătesc câte o parte a impozitului perceput şi că partea de taxă suportată de fiecare este aceeaşi indiferent cui îi este perceput impozitul (singurele excepţii sunt cazurile extreme de elasticitate ale cererii şi ofertei).

Vom susţine aceste afirmaţii cu două exemple:

* exemplul unei accize pe bezină percepută producătorilor şi
* exemplul aceleiaşi accize percepută consumatorilor.

Concluziile pe care le vom trage din aceste exemple sunt identice pentru toate tipurile de impozite, nu numai pentru accize.

**Modul in care taxele asupra producatorilor afecteaza rezultatele pietei**

***Exemplul 1: Presupunem ca guvernul decide să perceapă acciza de la producător.***

Ca urmare, pentru fiecare litru de benzină vândut, producătorul va plăti la administraţia financiară o sumă T. Efectul accizei este reprezentat grafic în figura 6.

Atunci când guvernul impune acciza asupra producătorilor de bezină, oferta acestora scade: grafic, aceasta se deplasează în sus cu o mărime egală cu nivelul accizei (T). Această deplasare reflectă faptul că preţul minim la care producătorii sunt dispuşi sa vândă fiecare litru nu mai este costul marginal (reflectat în oferta iniţială Of), ci include şi acciza (Of+T). Ca urmare a acestei reduceri a ofertei, noul preţ de echilibru va deveni Pc, iar noua cantitate tranzactionată va fi Qt. Pc este noul preţ pe care cumpărătorii de benzină vor trebui să îl achite pe litru. Din acest preţ producătorii trebuie să plătească o sumă T guvernului; de aceea producătorilor le rămâne efectiv, pe litru, numai Pc-T=Pp.

Cu alte cuvinte, acciza plătită guvernului este acoperită de:

o creştere a preţului plătit de consumator de la P\* (cât era în absenţa taxei) la Pc;

de o scădere a preţului reţinut de producător de la P\* la Pp.

Preţ

**A**

**Pretul de echilibru**

**O**

**Q\***

Cantitate

Oferta (Of)

Cererea

**E**

**P\***

**Figura 6: Incidenţa unei accize percepute producătorului**

Of+T

**Acciza (T)**

**Qt**

**Pc**

**Pp**

**M**

**N**

**R**

**Cantitatea de echilibru**

În concluzie, efectele accizei şi, în general, ale oricărui tip de impozit sunt:

* *scădere a cantităţii tranzacţionate* (de la Q\* la Qt).
* În plus, are loc o creştere a preţului plătit de consumator şi o scădere a preţului reţinut de producător. Producătorii transferă asupra consumatorilor o parte din acciză sub forma unei creşteri în preţ, dar această creştere *nu* este egală cu mărimea accizei.

*Atât producătorii cât şi consumatorii plătesc efectiv o parte din acciză, chiar dacă impozitul este perceput numai de la producători*.

**Modul in care taxele asupra cumparatorilor afecteaza rezultatele pietei**

*Exemplul 2: Presupunem ca guvernul decide să perceapă acciza de la consumator.*

Pentru a ne convinge de faptul că perceperea accizei de la consumator nu schimbă nimic în analiza de mai sus, vom cerceta şi efectele aceleiaşi accize pe benzină, dar percepută acum consumatorilor (Figura 7)

**Pretul de echilibru**

Preţ

**A**

**O**

**Q\***

Cantitate

Oferta (Of)

Cererea (Co)

**E**

**P\***

**Figura 7: Incidenţa unei accize percepute consumatorului**

**Qt**

**Pc**

**Pp**

**M**

**N**

**T**

Co-T

**Cantitatea de echilibru**

După cum se poate observa, figura 7 este identică cu figura 6 cu o singură exceptie: cererea (şi nu oferta) este cea care descreşte cu nivelul accizei. Această scădere reflectă faptul că preţul maxim pe care consumatorii sunt dispuşi să îl plătească pe fiecare unitate este preţul initial minus nivelul accizei.

Scăderea cererii determină o scădere a preţului de echilibru, care devine Pp.

Preţul pe care consumatorii îl achită efectiv este însa Pp+T=Pc, adică acelaşi cu cel din exemplul anterior.

În concluzie, nu contează cui îi este destinat impozitul, efectele acestuia sunt aceleaşi.

Partea din impozit suportată de producător nu este însă în mod necesar egală cu cea suportată de consumator. În anumite cazuri, producătorii pot transfera o parte mai mare din taxă asupra consumatorilor. În altele consumatorii sunt cei care plătesc mai puţin, iar producătorii mai mult.

**Elasticitatea si incidenta impozitelor**

*A doua idee fundamentală a acestui subcapitol este acea că incidenţa impozitelor depinde de elasticitatea cererii şi, respectiv, a ofertei.* *Partea cea mai inelastică a pieţei suportă cea mai mare parte a taxei.*

**I) Cerere inelastica, oferta elastica**

Pentru exemplificare, Figura 8 prezintă un caz în care cererea este mai inelastică decât oferta. Un exemplu în acest sens sunt accizele pe ţigări. Deoarece consumatorii (cererea) sunt inelastici în raport cu preţul acestora (reducerea consumului este mai mică decât creşterea preţului), producătorii pot transfera o mare parte a impozitului asupra consumatorilor, sub forma unei creşteri de preţ. In figura 8, creşterea preţului plătit de cumpărător este mult mai mare decât scăderea preţului care îi rămâne producător.

**Figura 8: Cum se imparte povara economica a unei taxe atunci cand cererea este mai inelastica decat oferta.**

**II) Cerere elastica, oferta inelastica**

Figura 9 prezintă cazul invers, în care oferta este relativ mai inelastică decât cererea. În această situaţie, partea de impozit suportată de consumatori este mai mică decât cea suportată de producători.

**Figura 9: Cum se imparte povara economica a unei taxe atunci cand cererea este mai elastica decat oferta.**

**Exemplu: Contribuţia la asigurările sociale**

În majoritatea ţărilor, această constribuţie este împărţită între angajator şi angajat. În Romania, angajatorul plăteste 2/3 din contribuţia la asigurările sociale iar angajatul 1/3. În alte ţări, contribuţia este împărţita în mod egal. Cu toate acestea, aşa cum am arătat, modul cum legea defineşte plata acestui impozit nu are absolut nici un efect asupra incidenţei sale. Factorii care determină cine suportă şi cât suportă din această contribuţie sunt elasticitatea cererii şi a ofertei. Majoritatea economiştilor este de părere că oferta de muncă este relativ mai inelastică decât cererea, ceea ce înseamnă că, în realitate, angajaţii (în dubla lor calitate, de angajaţi şi de consumatori) suportă cea mai mare parte a contribuţiei la asigurările sociale.

**Studiu de caz: Impozitele asupra bunurilor de lux**

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------